跑Online

跑Online（韓文：테일즈런너，英文：Talesrunner，簡稱 TR）係由韓國RHAON開發，原本由AfreecaTV營運商負責管理，後來由Smilegate營運商接手管理兼發行嘅網上競速遊戲。
遊戲起初係以跑步形式作為競賽方式，之後逐漸推出更多唔同嘅新模式同新玩法。
地圖多樣化同童話（Tale）嘅風格喺韓國大受好評，更成為韓國風靡一時嘅熱門遊戲。
官方唔收玩家錢，但玩家可以自發性買呢個遊戲嘅收費產品。
2012年，營運商AfreecaTV以70億韓元收購開發商RHAON 20%股份，並喺新平台上推出《跑Online》。
2016年，營運商Smilegate同開發商RHAON續約十年，宣佈將共同開發遊戲續作《跑Online2》。

全球伺服器
韓國、台灣、香港、泰國同中國都先後設立伺服器。
韓跑官網設立咗網絡審查，如果海外玩家想上韓跑官網嘅話，必須要令自己嘅網絡IP轉換為韓國先上到。
日本係最早設立海外伺服器嘅地點，但由於玩家太少，伺服器已經停咗。
如果想喺香港買呢個遊戲嘅收費產品嘅話，就要買戲谷點數通。
點數通價格有三種，50點(HKD$18)、150點(HKD$53)同300點(HKD$98)。
2015年4月，台灣嘅新衝天跑（跑Online喺嗰邊嘅叫法）伺務器同香港伺務器合併，新版本叫做「王國統一」。

遊戲背景
童話王國，以人嘅夢想同希望作為能量，創造呢個以童話故事嘅美景。
有日唔知點解，人逐漸開始唔再擁有夢想同希望，導致童話王國面臨重大嘅危機。
與此同時，如果呢片土地失去原動力，現實世界嘅夢想同希望，亦會隨之而永久消失…
童話王國嘅國王 - 亨利三世，為咗改變現狀，決定舉辦次以「童話世界觀光賽跑大賽」為名嘅比賽，勝出者可獲得能夠實現任何願望嘅「願望之石」。
亦同時希望參賽者喺比賽過程中，重拾早已被遺忘嘅童心。
故此，國民都稱呼呢次比賽嘅跑手為「童話跑者」(Tales Runner)。

遊戲人物
遊戲有 24 個唔同嘅遊戲角色畀玩家揀。
每個角色都有唔同能力、配音，可以喺唔同場地發揮各自嘅長處，配合裝備服飾重可以加強角色能力。
基本能力值有最高速度、加速度、力量同控制，有啲角色重具備特殊能力，例如額外憤怒時間、防止被踩機率等等。
遊戲另設故事角色同星級角色，相關人物介紹如下：

角色
光光
英文名：Cho Won
年齡：11歲
國籍：韓國
身高：141cm
體重：35kg
血型：O型
職業：國小田徑隊
價錢：20000 TR
能力值係 3，3，3，3
明明
英文名：Ming Ming
年齡：10歲
國籍：中國
身高：130cm
體重：32kg
血型：B型
職業：電影明星
價錢：20000 TR
能力值係3，3，2，4
莉娜
英文名：Lina
年齡：17歲
國籍：法國
身高：155cm
體重：38kg
血型：A型
職業：法國OPERA芭蕾團
價錢：29800 TR
能力值係1，6，2，5
大隻仔
英文名：BigBo
年齡：18歲
國籍：巴西
身高：192cm
體重：125kg
血型：O型
職業：學生
價錢：39800 TR
能力值係5，2，6，1
蒂蒂
英文名：DnD
年齡：21歲
國籍：韓國
身高：168cm
體重：52kg
血型：O型
職業：歌手
價錢：49800 TR
能力值係4，2，3，3
納魯西斯
英文名：Narucis
年齡：19歲
國籍：香港
身高：192cm
體重：55kg
血型：AB型
職業：模特兒
價錢：49800TR
能力值係6，1，3，4
琪琪
英文名：Maki
年齡：16歲
國籍：日本
身高：143cm
體重：34kg
血型：AB型
職業：學生
價錢：59800TR
能力值係2，5，1，6
軒少
英文名：Rough
年齡：18歲
國籍：英國
身高：178cm
體重：69kg
血型：O型
職業：學生（天才電單車手）
價錢：59800TR
能力值係4，3，5，2
影子（軒少）
英文名：Hidden Rough
年齡：20歲
國籍：?
身高：180cm
體重：71kg
血型：O型
職業：學生（天才電單車手）
價錢：69900TR
能力值係6，3，4，2（俾企鵝導彈擊中時，影響時間減少25%）
Kay（安琪）
英文名：Kay
年齡：17歲
身高：162cm
國籍：熊掌島
體重：45kg
血型：O型
職業：學生
價錢：64900TR
能力值係5、3、2、4
占
英文名：Kai
年齡：?歲
身高：177cm
國籍：?
體重：67kg
血型：B型
職業：?
價錢：69000TR
能力值係5，5，2，2
雪姬
英文名：Yuki
年齡：?歲
國籍：?
身高：165cm
體重：48kg
血型：AB型
職業：忍者
價錢：64900TR
能力值係6，1，2，5
映雪
英文名：Kuro
年齡：?歲
國籍：?
身高：165cm
體重：48kg
血型：AB型
職業：忍者
價錢：64900TR
能力值係1，5，5，4（香港版本獨有）
能力值總和係 15（香港版本獨有）。
阿貝爾
英文名：Abel
年齡：?歲
國籍：?
身高：?cm
體重：?kg
血型：?
職業：?
價錢：69900TR
能力值係4，5，3，2（+5%憤怒持續時間）
夏魯
英文名：Haru
年齡：?歲
國籍：?
身高：?cm
體重：?kg
血型：?型
職業：魔王
價錢：69900TR
能力值係5，3，4，2（縮短累積憤怒時間+5%）
維拉
英文名：Vera
年齡：?
國籍：?
身高：155cm
體重：38kg
血型：?
職業：考古學家
價錢：69900TR
能力值係6，5，2，1（憤怒攻擊迴避+5%）
孫悟空
英文名：Sunwukong
年齡：?
國籍：?
身高：177cm
體重：67kg
血型：?
職業：修行者
價錢：69900TR
能力值係5，4，3，2（不論勝負EXP+5%）
阿修
英文名：Siho
年齡：12歲
國籍：?
身高：155cm
體重：40kg
血型：?
職業：守護者（千年狐狸後裔）
種族：九尾族（月之界居民）
價錢：69000TR
能力值係6，3，2，3（+5%憤怒持續時間）
星淚
英文名：Lucy
年齡：15歲
國籍：?
身高：162cm
體重：43kg
血型：?
職業：負責治癒同淨化嘅妖精
種族：妖精
價錢：79900TR
能力值係4，4，3，3（+5%幸運）
小櫻
英文名：Miho
年齡：12歲
國籍：?
身高：155cm
體重：38kg
血型：?
職業：太陽術士
種族：獸人族（月之界居民）
價錢：79900TR
能力值係5，6，2，1（+3% 對所有王怪嘅傷害）
少年R(R)
英文名：R
年齡：?
國籍：?
身高：177cm
體重：65kg
血型：?
職業：Dr.Hell嘅手下
種族：人造人
價錢：90點
能力值係6，1，6，1（+5% 虛脫時間減少）
夏郎
英文名：Harang
年齡：22歲
國籍：?
身高：176cm
體重：65kg
血型：?
職業：地獄使者
種族：?
價錢：120點
能力值係4，4，4，2
LaLa
英文名：Lala
年齡：13歲
國籍：?
身高：156cm
體重：40kg
血型：A型
職業：歌手(童話王國公主)
種族：?
價錢：150點
能力值係5，2，4，3
血腥維拉
英文名：Bloody Vera
年齡：？
國籍：?
身高：155cm
體重：38kg
血型：A型
職業：考古學家
種族：?
價錢：150點
斯奧萊爾
英文名：Xionell
年齡：25歲
國籍：?
身高：186cm
體重：77kg
血型：B型
職業：王子
種族：?
價錢：150點
淡延
英文名：Damyeon
年齡：？（死後100歲）
國籍：?
身高：161cm
體重：46kg
血型：A型
職業：守護神
種族：?
價錢：150點
克蘿依
英文名：Chloe
年齡：15歲
國籍：?
身高：158cm
體重：42kg
血型：O型
職業：學生(過去)
種族：?
價錢：150點
席德
英文名：Sid
年齡：23歲
國籍：?
身高：177cm
體重：67kg
血型：B型
職業：奧西亞斯王子
種族：?
價錢：150點

角色配音表
跑Online角色配音（星級角色配音）表（摘自跑online官方網站+維基百科相關專頁）
註：本配音表僅有粵語同埋國語（由星淚起）配音，大陸配音都係借用。

怪物
章魚爸爸
危險度：★★
出沒地點：憤怒嘅章魚爸爸、憤怒嘅章魚媽媽、極惡嘅章魚爸爸、瘋狂嘅三大魔王、蜥蜴叔叔同章魚爸爸夾攻
相關道具：觸電章魚（攻擊玩家，令玩家陷入觸電狀態。）
相關鍊金配方：章魚面具（2lv）、粗造嘅章魚大王（4lv）
發出：電柱
震動度：3-5
見到自己個仔被利用而嬲嘅章魚爸爸，不停咁施放會令所有生物麻木嘅電流追趕上來。
章魚媽媽
危險度：★★★
出沒地點：憤怒嘅章魚媽媽、極惡嘅章魚爸爸、瘋狂嘅三大魔王
相關道具：章魚妹妹（以雷霆萬鈞之勢，一直衝向名列第一名嘅玩家，作出雷電攻擊。喺前往攻擊第一名玩家嘅途中，任何玩家掂到佢，都會陷入觸電狀態。）
相關鍊金配方：章魚媽媽嘅面具（4lv）
發出：冇
震動度：3-4
用電流蝦跑Online賽跑選手為樂嘅章魚爸爸，成日喺出面過夜而激嬲章魚媽媽。為咗追驚章魚媽媽嘅憤怒而逃跑嘅章魚爸爸，橫衝直撞嘅章魚媽媽喺後面追上嚟。
蜥蜴叔叔
危險度：★★★★
出沒地點：蜥蜴叔叔嘅憤怒、蜥蜴叔叔嘅危機、瘋狂嘅三大魔王
相關道具：變身炸彈（掂到變身炸彈嘅角色，會變成各種唔同嘅動物（包括蜥蜴），按照唔同嘅動物跑步嘅速度亦會跟住改變。）
相關鍊金配方：冇
發出：火球、分身蜥蜴（一掂到就Game Over，但亦不一定掂到就Game Over）
震動度：2-3
雖然同蜥蜴小姐係兩方家長牽線而成親，但係蜥蜴叔叔係外貌主義者，為咗推開醜樣嘅蜥蜴小姐出動鉆板同火球。但係蜥蜴小姐可以將所有嘢變做廢物…
蜥蜴叔叔嘅未婚妻（蜥蜴姨姨）
危險度：★★★★
出沒地點：蜥蜴叔叔嘅危機、瘋狂嘅三大魔王
相關道具：變身炸彈（掂到變身炸彈嘅角色，會變成各種唔同嘅動物（包括蜥蜴），按照唔同動物跑步嘅速度亦會跟住改變。）
相關鍊金配方：冇
發出：冇
震動度：4-5
蜥蜴叔叔同蜥蜴叔叔嘅未婚妻係由兩方家長牽線而成親，但係蜥蜴叔叔一直都唔領情，蜥蜴叔叔嘅未婚妻就唔放棄咁狂追蜥蜴叔叔，係屬於純情派嘅蜥蜴。
大白鯊
危險度：★
出沒地點：瘋狂大白鯊、瘋狂嘅三大魔王
相關道具：鯊魚（一定要係較寬闊嘅地方使用，用之後會有隻鯊魚喺跑道上伺機咬其他玩家。特別嘅地方係鯊魚係會跳嘅。所以想喺空中跳過都冇辦法）
相關鍊金配方：冇
發出：巨浪
震動度：2-4
為咗嚇走跑Online選手，鯊魚隊長親自出馬，利用殘暴嘅牙同鼻破壞啲箱，並狂追賽跑選手。
極惡章魚爸爸
危險度：★★★★★
出沒地點：極惡章魚爸爸
相關道具：章魚爸爸，媽媽
相關鍊金配方：冇
發出：藍電（作出雷電攻擊。喺前往攻擊第一名玩家嘅途中，任何玩家掂到佢，都會陷入觸電狀態）、紅電（一掂到就死）
DJ章魚爸爸
危險度：★★★★★
出沒地點：DJ章魚爸爸
相關道具：章魚爸爸，媽媽
相關鍊金配方：冇
發出：橙、黃、綠、藍、深藍、紫電（作出雷電攻擊。喺前往攻擊第一名玩家嘅途中，任何玩家掂到佢，都會陷入觸電狀態）、紅電（一掂到就死）
桑巴蜥蜴叔叔
危險度：★★★★★
出沒地點：桑巴蜥蜴叔叔
相關道具：變身炸彈（掂到變身炸彈嘅角色，會變成各種唔同嘅動物（包括蜥蜴），按照唔同嘅動物跑步嘅速度亦會跟住改變。）
相關鍊金配方：冇
發出：雞石(會自動滾動。喺前往攻擊第一名玩家嘅途中，任何玩家掂到佢，都會陷入受攻擊狀態)、分身桑巴蜥蜴(分細同大，細同大喺前往攻擊第一名玩家嘅途中，任何玩家掂到佢，都會即刻死亡，但系細可以利用兩段跳躍躲過。

能力值轉換
而家大部分版本更新咗能力值轉換嘅功能。但係光光、明明、蒂蒂由於能力值總和唔夠14，所以需要能力值提升。能力值提升係收費（TR）嘅，能力值轉換係收費（點數）。

遊戲玩法
而家跑Online有好多遊戲玩法。有一般、30人、接力、8人同心、單人等。以下係遊戲唔會關閉（永久唔關閉）嘅頻道。

8人頻道（個人及團體）
最多遊戲人數為8人，有個人競賽同團體競賽法。以跑道做特色，用紅藍兩色代表唔同嘅團隊。最初嘅室長係開遊戲室者，如果競賽中攞到第一名會有室長嘅權利。個人競賽用過終點嘅名次決定勝負，團體競賽如果有一個人第一個到咗終點，佢嗰隊就會贏。另外如果有人領先過咗終點其他玩家頭頂會出現亨利國王嘅頭，會倒數10秒（因為網路同步同傳輸延遲問題，實際上大概12秒），如果去唔到終點就會TIME OVER。

20/30人頻道
中國版本(用於初期)：最多遊戲人數係20人，用READY丨WAIT場為主題，中央Talesrunner跑鞋形為場長（台灣叫室長）位置，進入玩家會先入去右邊嘅WAIT場，撳READY之後會移動到左邊嘅READY運動場。場長撳開始之後會畀5秒時間重未READY嘅玩家撳READY掣，如果重未撳就會強制退出遊戲室。
生存者地圖就需要連場長6人以上先可以玩
其他版本：最多遊戲人數為30人，用READY丨WAIT場為主題，中央Talesrunner跑鞋形為場長位置，進入玩家會先入去右邊嘅WAIT場，撳READY之後會移動到左邊嘅READY運動場。場長撳開始之後會畀5秒時間重未READY嘅玩家撳READY掣，如果重未撳就會強制退出遊戲室。
生存者地圖就需要連場長9人以上先可以玩

阿努比斯頻道
阿努比斯模式已經革新，按照角色嘅基本能力值及加成值[+血量值（+控制）及+攻擊值（+力量）]及按照角色嘅阿努比斯裝備[需要喺Avatar（服裝隱藏能力）中裝備]對阿努比斯魔王進行攻擊。

接力模式
接力模式有分4個跑道，每個跑道有三個位，玩家可以自己揀第A，B，C，D，E，F隊嘅第1，2，3棒，總共18個位。間房本身可容納20人，但係只有進入跑道嘅18人可以進行遊戲。亦可以隨機選擇團隊。場主除咗選擇團隊掣亦有START掣嘅設置。
喺棒次嘅交接點會出現接棒畫面，頭上出現一條橫bar同一個箭頭，bar有三個區塊，箭頭指向中間時撳道具掣。其中一方點擊藍色區塊會導致接棒失敗（BAD），如果兩方都點擊到紅色區塊或一方點擊藍色、一方點擊紅色區塊會正常出發（GOOD），兩方都點擊到紅色區塊就會衝刺出發（COOL）。而如果某一隊嘅第三棒最先到終點嗰隊就算贏，並且呢隊嘅第一棒做場主。

魔王降臨(舊稱 8人同心)
「魔王降臨（8人同心）」係要大家同心協力去完成賽道，喺呢個模式裏面，有7個關卡畀玩家挑戰，每個關卡裏面亦有唔同嘅任務地圖。

單人模式
可以私自練習，唔受外人影響。有人用來bug。

練習模式
會提供熱身地圖（包括：競賽、跳躍、跨欄、拼圖）、童話地圖、生存者地圖（包括：章魚、蜥蜴、大白鯊）及Dr. Hell地圖練習。

個人挑戰模式
會提供遊戲部分地圖進行個人挑戰，挑戰模式收取TR，如果跑到相應等級會有相應跑圖(8人房間跑步)嘅獎勵。

召喚獸頻道（已經刪除）
香港版本已經重新回歸召喚獸頻道，香港係泰國之後第二個恢復更新召喚獸頻道嘅外服。

通行證模式（已經刪除）
畀玩家自己完成嘅通行證，唔受人哋影響。有3種通行證：新手通行證、Dr·Hell通行證、生存通行證。
新手通行證（以前可以精通，而家冇）
而家，所有版本都有新手專用嘅新手任務。總共有7個任務，一定要喺指定時間完成，唔係嘅話就要再來多次。新手任務係由7個小遊戲（教學）組成：
落地向前衝
使用道具
跨欄
跳躍
中驚嚇盒子，過老虎
踩怪物
游水（避過旋渦）、爬繩及滑雪
完成任務後就會根據角色而畀玩家隨機選擇時限道具。
Dr·Hell通行證
Dr.Hell地圖嘅通行證。呢啲任務係由9個非常困難嘅任務組成：
任務1：爬繩（難於好難對準繩索）<完成時間：32，精通時間：24>
任務2：中彈弓，爆老虎（難於若果反衝唔到就會拖慢、有啲人唔識0秒爆）<完成時間：34，精通時間：29>
任務3：跳躍（難於跳板嘅面積細，好難對準）<完成時間：33，精通時間：26>
任務4：中彈弓（難於若果反衝唔到就會拖慢）<完成時間：47，精通時間：42>
任務5：踩撲克（難於好難對準嚟踩）<完成時間：55，精通時間：36>
任務6：上車過電（難於好難避開電）<完成時間：42，精通時間：33>
任務7：避過掌風（難於避過掌過同記位）<完成時間：85，精通時間：58>
任務8：滑窄雪（難於對準地滑）<完成時間：47，精通時間：40>
任務9：踩死Dr.Hell（難於避過大石）<完成時間：70，精通時間：40>
玩家一定要喺完成時間前玩完，唔係嘅話就要由頭再玩。玩完所有任務，可獲得Dr.Hell地圖通行證，可以選Hell地圖玩。將所有任務精通，可以攞Dr.Hell圍巾（永久使用權）。

寵物
憤怒之火-69000TR
浮游喺平空中嘅憤怒之火，周圍搵競爭對手，佢並唔鍾意阻住或者攻擊對手，腦海裏面只係會不停咁唸，點樣可以贏。
LV1 憤怒持續時間+20%
8人以上嘅個人戰全部淘汰時，TR經驗值 +100%
團體賽，接力賽全部遊戲局對方全部淘汰時，TR同經驗值+50%
開始遊戲嗰時有一定時間無敵
LV2 憤怒持續時間+30%
8人以上嘅個人戰全部淘汰時，TR經驗值 +150%
團體賽，接力賽全部遊戲局對方全部淘汰時，TR同經驗值+75%
開始遊戲嗰時有一定時間無敵
LV3 憤怒持續時間+40%
8人以上嘅個人戰全部淘汰時，TR經驗值 +200%
團體賽，接力賽全部遊戲局對方全部淘汰時，TR同經驗值+100%
開始遊戲嗰時有一定時間無敵
自由之風-180點
睜大隻眼隨時保護佢嘅主人，保護主人更安全咁去跑步，並喺危機時刻同主人一齊施展憤怒發揮更強烈嘅能力。
LV1 開始遊戲嗰時，唔會被對手踩到或者彈走。嬲嗰時角色週邊範圍會爆發變身煙霧，令路過嘅對手變做各種動物。
個人賽頭3名TR、經驗值 +25%
贏出團體戰 TR +10%
LV2 開始遊戲嗰時，唔會被對手踩到或者彈走。嬲嗰時角色週邊範圍會爆發大規模嘅變身煙霧，能夠準確將對手變成烏龜或青蛙。
個人戰頭3名TR、經驗值 +50%
贏出團體戰TR +20%、經驗值 +10%
LV3 開始遊戲嗰時，唔會被對手踩到或者彈走。嬲嗰時角色週邊範圍會爆發大規模嘅變身煙霧，能夠準確地將對手變成鯉魚餅。
個人戰頭3名TR、經驗值 +80%
贏出團體戰TR +30%、經驗值 +20%
幸運之星-200點
由神秘嘅宇宙飛來嘅小星星，擁有不可思議嘅能力，配戴後可以提升個人幸運值，夢想係成為一粒飛得超快嘅流星。
Lv 1 同跑者喺埋一齊期問同等級無關，都係適用幸運+20%。1-[個人戰]同等級無關TR、經驗值 +[0~20%]。2-[團體戰、接力賽]同等級無關TR、經驗值 +[0~10%]。
Lv 2 同跑者喺埋一齊期問同等級無關，都係適用幸運+40%。1-[個人戰]同等級無關TR、經驗值 +[0~40%]。2-[團體戰、接力賽]同等級無關TR、經驗值 +[0~15%]。
Lv 3 同跑者喺埋一齊期問同等級無關，都係適用幸運+77%。1-[個人戰]同等級無關TR、經驗值 +[0~77%]。2-[團體戰、接力賽]同等級無關TR、經驗值 +[0~30%]。
富貴小豬-200點
飛天小豬最鍾鍾意跟住主人散步，可惜跑得唔快，所以佢成日都捉住一支火箭希望可以跑快啲。可以為主人增加財富。利用豬設計寵物嘅原因，係因為當時係中國嘅豬年。
Lv1[追加功能]：遊戲開始嗰時嘅一定時間內無敵（唔會被踩到或彈出去）。用富貴小豬期間，同等級無關可得到TR+30%。
Lv2[追加功能]：遊戲開始嗰時嘅一定時間內無敵（唔會被踩到或彈出去）。用富貴小豬期間，同等級無關可得到TR+55%。
Lv3[追加功能]：遊戲開始嗰時嘅一定時間內無敵（唔會被踩到或彈出去）。用富貴小豬期間，同等級無關可得到TR+100%。
小福
喺鴻福堂新寵小福加入（跑online），陪伴喺主人身邊（但係而家冇得出）。
吉尼-200點（韓國可以喺鍊金術商店買69000TR）
鍊金術配方
唔鍾意落後，自由奔放、調皮搗蛋嘅速度精靈（全部角色共同使用）。
Lv 1 遊戲開始嗰時嘅一定時間內無敵（唔會被踩或彈開）。配戴吉尼期間同等級無關，可以獲得一定比例嘅TR紅利經驗值 +15% 及 力氣 +1。
Lv 2 遊戲開始嗰時嘅一定時間內無敵（唔會被踩或彈開）。配戴吉尼期間同等級無關，可以獲得一定比例嘅TR紅利經驗值 +30% 及 力氣 +1、最高速度 +1。
Lv 3 遊戲開始嗰時嘅一定時間內無敵（唔會被踩或彈開）。配戴吉尼期間同等級無關，可以獲得一定比例嘅TR紅利經驗值 +50% 及全部能力 +1（最高速度、加速度、力氣、控制）。作為水嘅精靈，為咗從外部保護主人，而犧牲自己嘅忠實嘅寵物全部角色共同使用）。
水精靈-165點
Lv 1 遊戲開始嗰時嘅一定時間內無敵（唔會被踩或彈開）。被巫毒娃娃攻擊時，持續時間 -15%。配戴水精靈期間同等級無關，可以隨機獲得Bonus TR +0~100及Bonus 經驗 +0~10。
Lv 2 遊戲開始嗰時嘅一定時間內無敵（唔會被踩或彈開）。被巫毒娃娃攻擊時，持續時間 -30%。配戴水精靈期間同等級無關，可以隨機獲得Bonus TR +0~200及Bonus 經驗 +0~20。
Lv 3 遊戲開始嗰時嘅一定時間內無敵（唔會被踩或彈開）。被巫毒娃娃攻擊時，持續時間 -50%。配戴水精靈期間同等級無關，可以隨機獲得Bonus TR +0~300及Bonus 經驗 +0~30（全部角色共同使用）。
熊貓（隱藏寵物，韓國可以喺商店買1lv）
奧運聖火3lv（神聖之火）（VIP寵物）（韓國可以喺商店買1lv）
VIP 寵物-神聖之火，擁有神聖身份嘅火之精靈，好勝心非常強（適用於所有角色）。
追加能力
開始遊戲嗰時，無論喺邊都唔會俾對手踩到或彈走。
憤怒時憤怒持續嗰時 +50%
8人房中淘汰所有對手，TR經驗值 +210%
接力賽淘汰所有團隊，TR經驗值 +110%
身上擁有神聖之火，就可以即時享有VIP各優惠。
由於系統會根據會員之嘅VIP會籍去回收神聖之火，因此玩家唔使進行任何餵食動作。
神聖之火冇得升級。
不安的土精靈（大運動會寵物）（韓國可以喺商店買1lv）
每期大運動會完結之後，喺個人積分排行榜頭1000位嘅玩家即可得獎。如果符合獲獎條件嘅玩家身上已有"土精靈"回復100%飽食度。
土精靈
要「不安的土精靈」加百幾點鍊金出來。
魔龍（有好多隻，重有好多種）
要先用18點係「魔龍訓練所」抽一隻出來（三日使用權），之後用點或者6m幾TR練成寵物。
幽靈寵物（起碼有8隻但未出晒）
幽靈寵物包括「幽靈 魔龍」、「幽靈 幸運之星」、「幽靈 床單貓咪」、「幽靈 水精靈」、「幽靈 富貴小豬」、「幽靈 吉尼」。
其他寵物（特別或限時買）
「羊駝寵物」、「幽靈之女」、「彊屍仔」等。

扭蛋寵物
扭蛋寵物有天使扭蛋寵物同埋惡魔扭蛋寵物。
除咗可以喺扭蛋機抽之外，亦可以係HotTime度拎。

卡通片寵物
流氓兔-200點
LV1 開始遊戲時，唔會被對手踩到或彈走。
TR、經驗值 +20%。
躲避鐵桶+10%。
no jump攻擊時間-10%。
團體戰、接力賽勝利時 TR +20%。
熊爸爸-200點
天使海膽君-200點
惡魔海膽君-200點
草莓（韓國可以喺商店買1lv）
西瓜（韓國可以喺商店買1lv）
Hello kitty（韓國，可以喺商店買）
Melody（韓國，可以喺商店買）
肉桂狗（韓國，可以喺商店買）
XO仔（韓國，可以喺商店買）
海綿寶寶（韓國，可以喺商店買）

鍊金術
當一場結束後玩家將會隨機得到卡片，得到卡片嘅機會率同等級則以幸運值而定。如果幸運值高甚至有機會得到兩張卡。卡片可以攞去整鍊金裝，鍊金術（圓、三角形、正方形組成嘅符號掣）嘅項目內購買配方嘅項目上有「材料」掣，一撳可以得知此道具需要邊啲卡片。
收集到足夠嘅卡片後購買配方再到左邊選項嘅「組合」，選擇一個已購買配方同收集到足夠卡片嘅道具開始組合，之後就會組合出道具。擁有一階嘅組合道具可以買二階嘅配方（可以參考購買配方畫面嘅樹狀圖），要注意二階道具亦需要一階道具做材料，所以一階道具會消失，如此類推。煉金出嘅裝備有耐久度，耐久度冇咗就會用唔到，但係道具唔會消失（若果有下一階嘅話，就算冇耐用度都可以升級），可以買修理道具回復耐久度，亦可以攞佢做材料組合更進階嘅道具。「我的包包」選項就可以查看你擁有邊啲卡片，每張卡片可以組合成一個故事情境，注意每種卡片最多淨係得99張，如果其中一種卡片有99張就算收集到呢種卡片都唔會加。
鍊金術卡片及配方相冊

騎士團
每個騎士團都有一個或以上嘅團員。有啲騎士團允許隨便加入或退出，但係有啲騎士團需要等級或技術考核加入或退出。
騎士團成日會搞唔同嘅任務，團員就可以透過比賽，贏取點數，獎品等。
台版同港版獨有嘅項目，係有官方嘅騎士團專用討論區（forum）。

女神公園（香港）
女神公園裏面有一個好靚嘅湖，傳說曾經有一位樵夫唔小心將自己嘅斧頭跌入湖，有位女神為咗考驗樵夫誠唔諴實，喺湖裏面搵咗一把金斧頭同埋一把銅斧頭畀樵夫揀。誠實嘅樵夫選番屬於自己嘅銅斧頭，女神為咗獎勵樵夫就將金斧頭同埋銅斧頭送咗畀樵夫，自此樵夫唔使再咁辛苦破柴賺錢。過咗好耐，大家開始唔記得女神同樵夫嘅故事。有一日，清純可愛嘅莉娜突然之間啞咗，搵名醫都醫唔到，當傷心嘅莉娜單獨嚟到女神之湖，女神再次出現喺佢嘅面前…
女神任務（香港獨有）：
故事：莉娜突然失聲，點都醫唔好！只要為女神完成心願，就可以獲得女神嘅祝福。而達到任務目標，就可以攞到女神水晶球，並且得返女神把音（香港歌手鄧麗欣配音）。(而家需要喺升級系統 小丑浪人系統進行換領)
去大湖上小湖嘅右邊，搵着住白衣嘅女神。（本來嘅位置改成一部琴）
一定要用莉娜。
接受任務之後，喺鋪頭買水晶球（7日20點、30日60點、365日500點）。
買咗之後，系統會更換莉娜嘅聲音
女神祝福（香港獨有）：
無論你係邊個，只要你係善良嘅跑者，你都可以獲得女神嘅祝福，點擊女神，可以唔使點數攞到女神水晶球。

結婚
目前得港版有呢套系統。如果要向人求婚，要買戒指，同埋講求婚者嘅名，如果被求婚者接受，2人嘅關係就永遠維持（除咗離婚）。已婚人士可以隨時租用30日禮服，男性角色要300,000TR，女性角色要350,000TR
任何角色可以喺跑online商店用點數買結婚禮服。
而家跑online亦提供「離婚系統」（強制離婚物品 70點數），方便一啲已經同對方離異嘅玩家。
港版各款「情侶珠寶盒」及「情侶戒指」詳情如下（「情侶珠寶盒」及「情侶戒指」係永久道具）：

其他
跑Online被一啲學者視為其中一個生命週期最長嘅大型網上遊戲。喺2021年，《澳洲管理期刊》（Australian Journal of Management）刊登咗一個以跑Online為研究對象嘅商業案例文章，討論嘅正正係佢哋點樣維持自己嘅生命週期。